"Discovery" fazo kemasi xizmatni tugalladi
30 yillik xizmati mobaynida 238 million kilometr yo’l bosgan Discovery endi muzeyga yo’l oladi.
27 yil davomida insoniyatga xizmat qilgan bulutlarni oralab, Florida shtatida qo’ndi. Yana bir muvaffaqiyatli parvoz, lekin bunisi uchun so’nggisi. NASA rahbari Charlz Bolden kapitan Stiven Lindsi va ekipaj a’zolarini birma-bir tabrikladi. "Samoga 39 marta parvoz qilib, tarixiy voqealarga guvoh bo’lgan kemamizni nafaqaga chiqarish payti keldi. O’zimiz ham ikki marta uchganmiz unda. Bu hammamiz uchun ma’yus damlar",- deydi Bolden. ilk bora 1984 yilda samoga ko’tarilgan bo’lsa, hozirgacha buzilgan-netgan yeri yo’q. AQSh Fazo agentligining faxriy sinovdan o’tgan kemasi, deydi missiya kapitani Stiv Lindzi. "26-27 yil davomida orbitani kezib, sanoqsiz ilmiy tajribalarda ishtirok etgan mashinaga qoyil desa bo’ladi",- deydi Lindzi. Endigi vazifa – uni ta’mirdan o’tkazib, muzey uchun tayyorlash. "Hamkasblarim to’g’ri aytishdi, kemani so’nggi yo’lga kuzatayotib, har daqiqa o’tgan sari ma’yus tortadi kishi", - deydi kapitan Lindzi. "Dasturning shuncha yil ravon ishlashini ta’minlagan mutaxassis va fazogirlarga rahmat aytmoqchiman". Olti a’zoli ekipaj Xalqaro Kosmik Stansiyaga nomli robotni yetkazib qaytdi. Shuningdek, stansiya laboratoriyasida olib borilgan ta’mir ishlari ilmiy tajribalar bilan ko’proq shug’ullanishga imkon yaratadi. "Fazodagi siru asrorlar cheksiz. komandasi orbitada qo’shimcha ikki kun qolib, xalqaro kosmik stansiyada ancha ish qilishga ulgurdi. Koinotni o’zlashtirish yo’lida yangi dasturlarga yo’l ochdi",- deydi fazoshunos olim, muhandis Bill Gertsenmayer. 30 yillik xizmati mobaynida 238 million kilometr yo’l bosgan endi muzeyga yo’l oladi.